Aberdeen Angus

Aberdeen Angus er en kjøttferase utviklet i Skottland, i området rundt Aberdeen. Det er ført stambok over rasen siden 1856. Rasen er svart og kollet. Det finnes også røde dyr.
Kjøttet er spesielt godt marmorert og mørt når dyra når 15 måneder. Som kyr er rasen nøysom og blir lett feit.

Norge
Aberdeen angus ble introdusert i Norge på 1950-tallet. Det formidles i dag oksesæd gjennom GENO til interesserte bønder. Det ble for 2006–2008 årlig registrert cirka 1000 insemineringer med aberdeen angus. Norsk Angus-forening har per 2007 i overkant av 100 medlemmer.

 Referanser 

Eksterne lenker
 Norsk Angus-forening
 Geno

Kategori:Kjøttfe
Kategori:Britiske kuraser
Kategori:Skottland